《忠谠凝岚》
明代·侯应遴

乔岳淩空倚国西，葱葱佳气拂红霓。天回宝盖星辰近，地拥峡门万象低。

池上寒云浴白露，台边丰草啭黄鹂。谠言一脉高山在，此日磨崖作胜题。

作者简介：侯应遴，字佐熙。开建县（今广东封开县）人。明神宗万历二十七年（一五九九）贡生。官广西容县知县。清廉恤下，赈济饥民，存活数万人。会邻邑藤县、北流二邑缺官，父老赴当道陈乞兼摄，皆许可，所至有惠政。清康熙《开建县志》卷八有传。